smcproject/ml-wiki-sentences huggingface dataset:
മലയാളഭാഷയുടെ പിതാവായ തുഞ്ചത്തെഴുത്തച്ഛൻ തന്റെ അവസാനകാലം ചെലവഴിച്ച ചിറ്റൂർ തുഞ്ചൻ ഗുരുമഠം , ചിറ്റൂർ ഗവണ്മെന്റ് കോളേജ് , കൊടുമ്പ് മഹാദേവക്ഷേത്രം , തിരുവാലത്തൂർ രണ്ടുമൂർത്തി ഭഗവതിക്ഷേത്രം , പാലൂർ മഹാദേവക്ഷേത്രം തുടങ്ങി നിരവധി പ്രസിദ്ധ സ്ഥാപനങ്ങളും ദേവാലയങ്ങളും കണ്ണാടിപ്പുഴയുടെ തീരത്തായുണ്ട്.
കണ്ണാടിപ്പുഴയുടെ പോഷകനദികൾ പാലാറ്‍ ആളിയാർ ഉപ്പാറ് ഇവയും കാണുക ഭാരതപ്പുഴ ഗായത്രിപ്പുഴ കൽ‌പ്പാത്തിപ്പുഴ തൂതപ്പുഴ
കളരി ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Kalari_Temple ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2011 ഡിസംബർ മുതൽ തുടരുന്നു.
കൊല്ലം ജില്ലയിൽ അഞ്ചൽ പട്ടണത്തിൽ നിന്നും പടിഞ്ഞാറുമാറി ഏകദേശം ഒന്നര കി.
ദൂരത്തിൽ സ്ഥിതിചെയ്യുന്ന പടിഞ്ഞാറ്റിൻകരയിലാണ്  പ്രസിദ്ധമായ ഈ ദേവി ക്ഷേത്രം നിലകൊള്ളുന്നത്.
ദേവീക്ഷേത്രമാണ് കളരി ക്ഷേത്രം .
പന്ത്രണ്ട് വർഷം കൂടുമ്പോൾ നടക്കുന്ന മുടിഎഴുന്നള്ളത്താണ്  ഈ ക്ഷേത്രത്തെ പ്രസിദ്ധമാക്കിയത്.
കളിക്കുടുക്ക ഇംഗ്ലീഷ് വിലാസം https://ml.wikipedia.org/wiki/Kalikkudukka
കുട്ടികൾക്കായുള്ള മലയാളത്തിലെ ഒരു ആനുകാലിക പ്രസിദ്ധീകരണമാണ് കളിക്കുടുക്ക .
മലയാള മനോരമ പബ്ലിക്കേഷൻസ് പ്രസിദ്ധീകരിക്കുന്ന കളിക്കുടുക്ക കോട്ടയത്ത് നിന്നും പുറത്തിറങ്ങുന്നു.
ഇതും കാണുക മലയാള മനോരമ അവലംബം ↑ http://www.onlinemagazineshub.net/kalikkudukka/ ↑ http://www.manoramaonline.com/home.html/advt/children-new/storytime/story-kalikkudukka-index.htm%5Bപ്രവർത്തിക്കാത്ത+കണ്ണി%5D ↑ പുറം കണ്ണികൾ കളിക്കുടുക്ക
കളരി പ്രമാണം:Kalari.jpg ഇംഗ്ലീഷ് വിലാസം https://ml.wikipedia.org/wiki/Kalari ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളത്തിൽ നിലനിന്നിരുന്ന  ആയോധന വിദ്യകൾ അഭ്യസിപ്പിച്ചിരുന്ന സ്ഥലമാണ് കളരി .
കളരികളിൽ മർമ്മവിദ്യകൾ കളരിപ്പയറ്റ് തുടങ്ങിയ പല അഭ്യാസങ്ങളും പഠിപ്പിച്ചിരുന്നു.
കടത്തനാട്ടിലെ കളരികൾ ചരിത്ര പ്രശസ്തമാണ്.
കളരി എന്ന വാക്കു തന്നെ സൈനികാഭ്യാസത്തിനുള്ള സ്ഥലം എന്നർഥം വരുന്ന ഖലൂരിക എന്ന സംസ്കൃത പദത്തിൽ നിന്നുമാണ് മലയാളത്തിലെത്തിയത് എന്ന് അഭിപ്രായമുണ്ട്.
എം.ഡി. രാഘവൻ രചിച്ച ഫോക് പ്ലേയ്സ് ആൻഡ് ഡാൻസസ് എന്ന ഗ്രന്ഥത്തിലാണ് ഇത് ആദ്യമായി ഉന്നയിച്ചുകാണുന്നത്.
എന്നാൽ അതിനേക്കാൾ മുൻപ് തന്നെ കളം, മുതുമരത്തുമൺ കളരി എന്നീ പ്രയോഗങ്ങൾ സംഘകാലത്തിലെ കൃതിയായ പത്തുപാട്ടിൽ കാണുന്നുമുണ്ട്.
ഭാരതത്തിൽ ആയുധാഭ്യാസത്തിനും വ്യായാമത്തിനുമായി ഇത്തരം കേന്ദ്രങ്ങൾ പലപ്രദേശങ്ങളിലും നിലനിന്നിരുന്നതായും അവ പ്രാദേശികനാമങ്ങളിൽ അറിയപ്പെട്ടിരുന്നതായും കാണാം .
സാമൂഹിക വ്യവസ്ഥയുടെ ഭാഗമായി രൂപം കൊണ്ട ഇത്തരം കേന്ദ്രങ്ങളെ അവയിലെ പരിശീലന സമ്പ്രദായങ്ങളുടേയും ആയോധനമുറകളുടേയും അടിസ്ഥാനത്തിൽ പരിശോധിക്കുമ്പോൾ കേരളത്തിലെ കളരികൾ വ്യത്യസ്തത പുലർത്തുന്നു.
മെയ്ക്കളരി
ആയോധന കല  അഥവാ കായികാഭ്യാസം നൽകിയിരുന്ന വിദ്യാകേന്ദ്രങ്ങളെ മെയ്ക്കളരി എന്ന് വിളിച്ചിരുന്നു.
ഇത്തരം കളരികളുടെ ഗുരുക്കന്മാരെ  കളരി പണിക്കർ അഥവാ കളരി കുറുപ്പ് എന്നാണു അറിയപ്പെട്ടിരുന്നതും ചില പ്രദേശങ്ങളിൽ കളരി അദ്ധ്യാപകരെ ഗുരുക്കൾ എന്നും അഭിസംബോധന ചെയ്തിരുന്നു.
എഴുത്ത് കളരി
കേരളത്തിൽ പഴയകാലത്ത് കുട്ടികളെ എഴുത്ത്പഠിപ്പിച്ചിരുന്ന സ്ഥലങ്ങളെയാണു എഴുത്തുകളരി എന്നറിയപ്പെട്ടിരുന്നത്.
മണൽ നിലത്ത് വിരിച്ച് അതിൽ വിരലു കൊണ്ട്  എഴുതി പഠിപ്പിക്കുന്നു.
കണിയാർ , കളരി പണിക്കർ  സമുദായക്കാരായിരുന്നു പ്രാചീന കാലം മുതൽ കേരള ജനതയ്ക്ക് അറിവു പകർന്നു നൽകിയിരുന്നതു.
അതിനാൽ ഇവരെ തിരുവിതാംകൂർ പ്രദേശത്തു ആശാൻ എന്ന സഥാനപ്പേരിൽ അറിയപ്പെട്ടിരുന്നു.
മലബാർ മേഖലയിൽ എഴുത്താശാൻ , നിലത്തെഴുത്താശാൻ ഗുരുനാഥൻ എന്നും അറിയപ്പെട്ടിരുന്നു.
ഇതുകൂടി കാണുക കളരിപ്പയറ്റ് മർമ്മാണി വൈദ്യം
കളളിക്കാട് സമരം ഇംഗ്ലീഷ് വിലാസം https://ml.wikipedia.org/wiki/Kallikattu_riot
കേരളത്തിൽ ഭൂപരിഷ്കരണ ഭേദഗതി നിയമത്തിന്റെ ഭാഗമായി നടന്ന കുടികിടപ്പവകാശ സമരങ്ങളിലൊന്നാണ് കളളിക്കാട് സമരം .
ഈ സമരത്തിന്റെ ഭാഗമായി കള്ളിക്കാട് നടന്ന സമരത്തിൽ പോലീസിനോട് ഏറ്റുമുട്ടി നീലകണ്ഠൻ, ഭാർഗവി എന്നീ രണ്ടു പേർ മരിക്കുകയുണ്ടായി.
കേരള നിയമസഭ  1969 ൽ പാസ്സാക്കിയ കുടികിടപ്പവകാശ സംരക്ഷണ നിയമത്തിന് ഇന്ത്യൻ പ്രസിഡന്റിന്റെ അംഗീകാരം നൽകാതെ നീട്ടിക്കൊണ്ടുപോയ സാഹചര്യത്തിലാണ് സി.പി.ഐ(എം) കർഷക - കർഷകത്തൊഴിലാളി സമിതിയുടെ നേതൃത്വത്തിൽ ഭൂപരിഷ്കരണ ഭേദഗതി നിയമപ്രകാരമുള്ള ഭൂരഹിതന്റെ അവകാശം സ്ഥാപിക്കാനും സംരക്ഷിക്കാനും ആഹ്വാനം നൽകിയത്.
ആലപ്പുഴ സമ്മേളനം
ആലപ്പുഴ അറവുകാട് ക്ഷേത്രമൈതാനിയിൽ  1969 ഡിസംബർ 14 ന് സി.പി.ഐ(എം) കർഷക - കർഷകത്തൊഴിലാളി സമിതിയുടെ നേതൃത്വത്തിൽ സമ്മേളനം ചേർന്നു.
രണ്ടുനാൾ നീണ്ടുനിന്ന സമ്മേളനത്തിൽ കൃഷിക്കാർ, ഭൂരഹിതരായ കർഷകത്തൊഴിലാളികൾ, കുടികിടപ്പുകാർ മറ്റുരംഗങ്ങളിൽ പണിയെടുക്കുന്ന തൊഴിലാളികൾ, വിദ്യാർത്ഥികൾ, യുവജനങ്ങൾ എന്നിവരെക്കൂടാതെ കെ.ടി.പി, കെ.എസ്.പി, എസ്.എസ്.പി തുടങ്ങിയ ഐക്യമുന്നണി ഘടക കക്ഷികളായിരുന്ന പാർട്ടികളുടെ പ്രതിനിധികളടക്കം രണ്ടായിരത്തോളം പ്രതിനിധികളാണ് പങ്കെടുത്തത്.
എ.കെ.ജിയുടെ അദ്ധ്യക്ഷതയിൽ ചേർന്ന സമ്മേളനം പശ്ചിമബംഗാൾ റവന്യൂ മന്ത്രിയും സി.പി.ഐ. എം കേന്ദ്രക്കമ്മറ്റി അംഗവുമായിരുന്ന ഹരേകൃഷ്ണ കോനാർ ആണ് ഉദ്ഘാടനം ചെയ്തു.
ഭൂപരിഷ്കരണ ഭേദഗതി നിയമം അനുശാസിക്കുന്നതനുസരിച്ച് നിയമം നടപ്പാക്കാൻ ഗവൺമെന്റും ഭൂവുടമയും തയ്യാറായാലും ഇല്ലെങ്കിലും, 1970 ജനുവരി ഒന്നു മുതൽ ആ നിയമം നടപ്പായതായി കണക്കാക്കി അവകാശം സ്ഥാപിക്കുമെന്ന് എ.കെ.ജി പ്രഖ്യാപിച്ചു.
പ്രക്ഷോഭത്തിന്റെ ഭാഗമായി കയർ തൊഴിലാളികൾ 1969 ൽ ആറാട്ടുപുഴയിലും പ്രക്ഷോഭങ്ങൾ ആരംഭിച്ചു.
ഇവിടുത്തെ തൊഴിലാളികൾ കാർത്തികപ്പള്ളി താലൂക്ക് കയർ വർക്കേഴ്സ് യൂണിയന്റെ നേതൃത്വത്തിൽ മിനിമം കൂലി ആവശ്യപ്പെട്ട് പണിമുടക്ക് സമരം ആരംഭിച്ചു.
സംസ്ഥാനത്ത് ആദ്യമായി പണിമുടക്ക് സമരം ആരംഭിച്ച കള്ളിക്കാട്ടെ കയർ തൊഴിലാളികളുടെ സമരം നാൽപ്പത് ദിവസമാണ് നീണ്ടുനിന്നത്.
ഈ സമരത്തെ തുടർന്നാണ് കയർ വർക്കേഴ്സ് യൂണിയൻ നേതാക്കളായിരുന്ന പി.ആർ. വാസുവിനേയും ടി.എൻ. ദിവാകരനേയും കനകക്കുന്ന് പോലീസ് അറസ്റ്റുചെയ്തു ക്രൂരമായി മർദ്ദിച്ചു.
കള്ളിക്കാട്ടെ എ.കെ. ശങ്കരനായിരുന്നു നാട്ടിൽ കുടികിടപ്പ് സംഘത്തിന്റെ സെക്രട്ടറി.
അറവുകാട് പ്രഖ്യാപനം അക്ഷരാർത്ഥത്തിൽ നടപ്പാക്കിക്കൊണ്ട് മുൻകൂട്ടി പ്ലാൻ ചെയ്ത തീരുമാനത്തിന്റെ അടിസ്ഥാനത്തിൽ സമര വാളണ്ടിയർമാർ 1970 ജനുവരി ഒന്നാം തീയതി പ്രഭാതത്തിൽത്തന്നെ കുടിൽകെട്ടി പാർക്കുന്ന ഭൂമിയിലെ തെങ്ങുകളിൽ നിന്നും നാളികേരം ഇട്ടും തെങ്ങിൽ പൊത്തുകെട്ടിയും അവകാശം സ്ഥാപിക്കുകയും പത്ത് സെന്റ് ഭൂമി അളന്ന് അതിർത്തി തിരിച്ച് വേലി കെട്ടുകയും ചെയ്ത് അവകാശം സ്ഥാപിച്ചു.
1970 ജൂലൈ 26 നു സമരത്തിന്റെ ഭാവിപരിപാടിയെക്കുറിച്ച് ആലോചിക്കാൻ കള്ളിക്കാട് ഇടശ്ശേരിക്കാട് പുരയിടത്തിൽ സമരസമിതി, കുടികിടപ്പുകാരുടെ കൺവെൻഷൻ ചേർന്നു.
1970 ജൂലൈ 27നു കള്ളിക്കാട് കൊച്ചേൻപറമ്പിൽ തമ്പി അരയൻ എന്ന ജന്മി, തന്റെ ഭൂമിയിൽ കുടികിടപ്പുകാരൻ സ്ഥാപിച്ച അവകാശം തിരിച്ചുപിടിക്കാൻ തീരുമാനിച്ചു.
ജന്മിയുടെ സഹായത്തിനു പൊലീസും ഗുണ്ടകളും ഒപ്പം കൂടി.
ചെറുത്തു നിൽപ്പിന് സമരസമിതി നേതാവായിരുന്ന പി. ആർ. വാസു നേതൃത്വം നൽകി.
ചെറുത്തു നിൽപ്പിനെ പൊലീസ് ലാത്തിചാർജ്ജിലൂടെ നേരിടാൻ ശ്രമിച്ചു.
തുടർന്നുണ്ടായ വെടിവെപ്പിൽ നീലകണ്ഠൻ, ഭാർഗവി എന്നീ രണ്ടു പേർ മരിച്ചു.
അവലംബം ↑ http://www.deshabhimani.com/periodicalContent7.php?id=835%5Bപ്രവർത്തിക്കാത്ത+കണ്ണി%5D അധിക വായനയ്ക്ക് പുറം കണ്ണികൾ
കളളിക്കാട് സമരം ജന്മി- ബൂർഷ്വാ ചൂഷണത്തിനെതിരായ പോരാട്ടം, ചിന്ത ജൂലൈ 2012
കളിക്കളം ഇംഗ്ലീഷ് വിലാസം https://ml.wikipedia.org/wiki/Kalikkalam_film
സത്യൻ അന്തിക്കാടിന്റെ സംവിധാനത്തിൽ മമ്മൂട്ടി , മുരളി , ശ്രീനിവാസൻ , ശോഭന എന്നിവർ പ്രധാനവേഷങ്ങളിൽ അഭിനയിച്ച് 1990-ൽ പുറത്തിറങ്ങിയ ഒരു മലയാളചലച്ചിത്രമാണ് കളിക്കളം .
സെൻ‌ട്രൽ പ്രൊഡക്ഷൻസിന്റെ ബാനറിൽ ജോർജ്ജ് മാത്യു നിർമ്മിച്ച ഈ ചിത്രത്തിൽ, മമ്മൂട്ടി നല്ലവനായ ഒരു കള്ളന്റെ വേഷത്തിൽ അഭിനയിച്ചിരിക്കുന്നു.
സെൻ‌ട്രൽ പിൿചേഴ്സ് ആണ് ഈ ചിത്രം വിതരണം ചെയ്തിരിക്കുന്നത്.
അഭിനേതാക്കൾ മമ്മൂട്ടി – ശങ്കർ / ആന്റണി / ടോണി ലൂയീസ് / ഗൗതമൻ / പപ്പൻ / വാസുദേവൻ / രാമകൃഷ്ണൻ മുരളി – എസ്.ഐ. ശേഖരൻ ശ്രീനിവാസൻ – ജമാൽ ലാലു അലക്സ് – മാത്യൂസ് സി.ഐ. പോൾ – അമ്പലക്കാടൻ കൃഷ്ണൻ മാമുക്കോയ – ഉണ്ണി നായർ ഇന്നസെന്റ് – വേളയിൽ ചാണ്ടി ഒടുവിൽ ഉണ്ണികൃഷ്ണൻ – ദേവസ്സി ശങ്കരാടി – അമ്മാവൻ ഭീമൻ രഘു – ജോസ് പറവൂർ ഭരതൻ – കൃഷ്ണൻ കരമന ജനാർദ്ദനൻ നായർ – പബ്ലിക് പ്രോസിക്യൂട്ടർ ടി.പി. മാധവൻ – തോമസ് ശോഭന – ആനി ചിത്ര – രമണി ഫിലോമിന – ജാനകിയമ്മ സബിത ആനന്ദ് – സുഹറ ശാരി – മീര നായർ സംഗീതം
കൈതപ്രം ദാമോദരൻ നമ്പൂതിരി എഴുതിയ ഗാനങ്ങൾക്ക്  സംഗീതം പകർന്നത് ജോൺസൺ ആണ്.
ഗാനങ്ങൾ വിപണനം ചെയ്തത് സെഞ്ച്വറി കാസറ്റ്സ് .
ഗാനങ്ങൾ പൂത്താലം വലം കയ്യിലേന്തി വാസന്തം – ജി. വേണുഗോപാൽ പൂത്താലം വലം കയ്യിലേന്തി വാസന്തം – കെ.എസ്. ചിത്ര ആകാശ ഗോപുരം പൊൻമണിവീണയായ് – ജി. വേണുഗോപാൽ അണിയറ പ്രവർത്തകർ ഛായാഗ്രഹണം: വിപിൻ മോഹൻ ചിത്രസം‌യോജനം: കെ. രാജഗോപാൽ കല: സി.കെ. സുരേഷ് ചമയം: പാണ്ഡ്യൻ വസ്ത്രാലങ്കാരം: നാഗരാജ് സംഘട്ടനം: മലേഷ്യ ഭാസ്കർ പരസ്യകല: ഗായത്രി ലാബ്: പ്രസാദ് കളർ ലാബ് നിശ്ചല ഛായാഗ്രഹണം: എം.കെ. മോഹനൻ എഫക്റ്റ്സ്: പ്രകാശ് , മുരുകേഷ് വാർത്താപ്രചരണം: എബ്രഹാം ലിങ്കൻ നിർമ്മാണ നിർവ്വഹണം: കെ.ആർ. ഷണ്മുഖം അസിസ്റ്റന്റ് ഡയറക്ടർ: രാജൻ ബാലകൃഷ്ണൻ , ശശി ശങ്കർ , ഷിബു പുറത്തേക്കുള്ള കണ്ണികൾ കളിക്കളം ഇന്റർനെറ്റ് മൂവി ഡാറ്റാബേസിൽ കളിക്കളം – മലയാളസംഗീതം.
കളരി പണിക്കർ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളത്തിലെ ഹിന്ദുമതത്തിലെ ഒരു ജാതിയാണ് കളരി പണിക്കർ .
പ്രധാമായും മലബാർ മേഖലയിൽ കൂടുതൽ ആയി വസിക്കുന്ന ഒരു വിഭാഗക്കാർ ആണ്, പരമ്പരകതമായി ജ്യോതിഷം മുഖ്യ കുലത്തൊഴിൽ ആയി സ്വികരിച്ചിട്ടുണ്ട് ഇവർ.
പൊതുവെ കണിയാർ സമുദായത്തിൽ നിന്നും വ്യത്യസ്തരാണ് കളരി പണിക്കർ.
സർക്കാർ ഇവരെ മറ്റു പിന്നോക്ക വിഭാഗത്തിൽ ഉൾപ്പെടുത്തയിറയുണ്ട്.
അവലബം ↑ Menon, k.P Padmanabha.
kochi Rajya Charithram.p.84.
കളഷ ഭാഷ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2023 ജൂലൈ മുതൽ തുടരുന്നു.
പാക്കിസ്താനിലെ ചിത്രാൽ ജില്ലയിൽ കളഷ ആൾകാർ സംസാരിക്കുന്ന ഒരു ഭാഷയാണ് കളഷ.
കളി ഇംഗ്ലീഷ് വിലാസം https://ml.wikipedia.org/wiki/Game വടംവലി എളുപ്പത്തിൽ സംഘടിപ്പിക്കാവുന്നതും അധികം സാമഗ്രികൾ ആവശ്യമില്ലാത്തതുമായ ഒരു കളിയാണ്.
പോൾ സെസാൻ 1895-ൽ രചിച്ച ദി കാർഡ് പ്ലേയേഴ്സ് എന്ന ചിത്രത്തിൽ ഒരു ചീട്ടുകളി ചിത്രീകരിച്ചിരിക്കുന്നു.
ഹാരപ്പയിൽ നിന്നു കണ്ടെടുത്ത കളിപ്പാട്ടം (ഉദ്ദേശം 2500 ബി.സി.)
പഠനത്തിന്റെഭാഗമായോ വിനോദത്തിനുവേണ്ടിയോ ഉപയോഗിക്കുന്നതും നിയമഘടനയുള്ളതുമായ പ്രവൃത്തികളെയാണ് കളി (game) എന്ന് വിളിക്കുന്നത്.
കളികൾ ജോലിയിൽ നിന്നും കലയിൽ നിന്നും വ്യത്യസ്തമാണ്.
പ്രതിഫലത്തിനായി ചെയ്യപ്പെടുന്നതാണ്  ജോലി എന്നതും കല സൗന്ദര്യധാരണകൾക്കനുസരിച്ചാണ് ആവിഷ്കരിക്കപ്പെടുന്നത് എന്നതുമാണ് വ്യത്യാസങ്ങളായി ചൂണ്ടിക്കാണിക്കപ്പെടുന്നത്.
ഈ വേർതിരിവ് പലപ്പോഴും വ്യക്തമല്ല.
ചില പ്രഫഷണൽ കളിക്കാരുടെ ജോലി തന്നെയാണ് കളി.
ജിഗ്സോ പസിൽ പോലെയുള്ള ചില കളികൾ കലാപരവുമാണ്.
നിയമങ്ങ‌ളും വെല്ലുവിളികളും കളിക്കാർ തമ്മിലുള്ള ഇടപെടലുകളുമാണ് കളികളുടെ പ്രധാന ഘടകങ്ങൾ.
മാനസികമോ ശാരീരികമോ ആയ ഉത്തേജനം മിക്ക കളികളിലുമുണ്ട്.
ചില കളികളിൽ ഇവ രണ്ടും ആവശ്യമാണ്.
പല കളികളും പ്രായോഗിക ജീവിതത്തിൽ ആവശ്യമുള്ള കാര്യങ്ങളിൽ നൈപുണ്യം നേടാൻ സഹായകമാണ്.
വ്യായാമം , വിദ്യാഭ്യാസം , മനഃശാസ്ത്രം എന്നീ മേഖലകളുമായി ബന്ധപ്പെട്ട പ്രാധാന്യം കളികൾക്കുണ്ട്.
2600 ബി.സി.യിലെങ്കിലും കളികൾ ഉണ്ടായിരുന്നു.
ഇത് എല്ലാ സംസ്കാരങ്ങളിലും നിലവിലുണ്ട്.
ഉർ എന്ന സ്ഥലത്തെ രാജകീയ കേളി , സെനെറ്റ് , മാൻകാല എന്നിവ അറിയപ്പെടുന്നതിൽ പഴക്കം കൂടിയ കളികളാണ്.
ഇവയും കാണുക കളികളുടെ വർഗ്ഗീകരണം കളികൾക്കായുള്ള ക്ലബ്ബുകൾ ഗെയിം തിയറി ഗേമർ പെൺകുട്ടികളുടെ കളികളും കളിപ്പാട്ടങ്ങളും കളികളുടെ ചരിത്രങ്ങൾ പുൽത്തകിടിയിലെ കളികൾ കളിയിലൂടെയുള്ള പഠനം കളികളുടെ പട്ടിക ചീട്ടുകളി പൂരക്കളി മറുത്തുകളി അവലംബം കൂടുതൽ വായനയ്ക്ക് ആവെഡൊൺ, എലിയട്ട്; ബ്രയാൻ സട്ടൺ സ്മിത്ത്, ദി സ്റ്റഡി ഓഫ് ഗേംസ് .
(ഫിലാഡെൽഫിയ: വൈലി, 1971), റീപ്രിന്റഡ് ക്രീഗർ, 1979.
ISBN 0-89874-045-2
ക്ലിയർലേക്ക്
ക്ലിയർലേക്ക് അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് ലേക് കൗണ്ടിയിൽ സ്ഥിതിചെയ്യുന്ന ഒരു നഗരമാണ്.
ലോവർ ലേക്കിന് 4.5 മൈൽ (7.2 കിലോമീറ്റർ) വടക്ക്-വടക്കുപടിഞ്ഞാറായി സ്ഥിതിചെയ്യുന്ന ഈ നഗരം സമുദ്രനിരപ്പിൽനിന്ന് 1417 അടി (432 മീറ്റർ) ഉയരത്തിൽ സ്ഥിതിചെയ്യുന്നു.
ഈ നഗരത്തിലെ ജനസംഖ്യ 2000 ലെ സെൻസസിലെ 13,142 ൽ നിന്ന് 2010 ലെ സെൻസസ് പ്രകാരം 15,250 ആയി വർദ്ധിച്ചിരുന്നു.
ക്ലിയർ ലേക്ക് തടാക മാണ് നഗരത്തിൻറെ പേരിന് ആധാരം.
ക്ലിയർലേക്ക് നഗരം സ്ഥിതിചെയ്യുന്ന അക്ഷാംശ രേഖാംശങ്ങൾ 38°57'30" വടക്ക്, 122°37'35" പടിഞ്ഞാറ് എന്നിങ്ങനെയാണ്.
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം ഈ നഗരത്തിൻറെ ആകെ വിസ്തീർണ്ണം 10.6 ചതുരശ്ര മൈൽ (27 ചതുരശ്ര കിലോമീറ്റർ) ആണ്.
ഇതിൽ 10.1 ചതുരശ്ര മൈൽ (26 ചതരുശ്ര കിലോമീറ്റർ) കര ഭൂമിയും ബാക്കി 0.5 ചതുരശ്രമൈൽ (1.3 ചതുരശ്ര കിലോമീറ്റർ) പ്രദേശം ജലം ഉൾപ്പെട്ടതുമാണ്.
മൊത്തം വിസ്തീർണ്ണത്തിൻറെ 4.27% ജലമാണ്.
കൊപ്പെൻ കാലാവസ്ഥാ തരംതിരിക്കൽ‌ സമ്പ്രദായമനുസരിച്ച് ചൂടു വേനൽക്കാലമുള്ള മെഡിറ്ററേനിയൻ കാലാവസ്ഥ(Csa) ഇവിടെ അനുഭവപ്പെടുന്നു.
Clearlake, California (1981–2010 normals) പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം റെക്കോർഡ് കൂടിയ °F (°C) 76 (24) 81 (27) 84 (29) 94 (34) 101 (38) 114 (46) 113 (45) 112 (44) 111 (44) 104 (40) 92 (33) 78 (26) 114 (46) ശരാശരി കൂടിയ °F (°C) 55 (13) 58 (14) 62 (17) 67 (19) 75 (24) 84 (29) 92 (33) 90 (32) 85 (29) 75 (24) 62 (17) 55 (13) 71.7 (22) ശരാശരി താഴ്ന്ന °F (°C) 32 (0) 34 (1) 36 (2) 39 (4) 45 (7) 51 (11) 55 (13) 53 (12) 49 (9) 42 (6) 35 (2) 32 (0) 41.9 (5.6) താഴ്ന്ന റെക്കോർഡ് °F (°C) 8 (−13) 16 (−9) 17 (−8) 23 (−5) 28 (−2) 34 (1) 39 (4) 40 (4) 30 (−1) 21 (−6) 19 (−7) 6 (−14) 6 (−14) മഴ/മഞ്ഞ് inches (mm) 6.45 (163.8) 5.91 (150.1) 4.53 (115.1) 1.73 (43.9) 1.13 (28.7) .22 (5.6) .02 (0.5) .10 (2.5) .43 (10.9) 1.44 (36.6) 3.51 (89.2) 5.95 (151.1) 31.42 (798) ഉറവിടം: അവലംബം ↑ ↑ ↑ ↑ ↑ ↑
ക്ലീറോഡെൻഡ്രം
മുമ്പ് വെർബെനേസീ എന്ന സസ്യകുടുംബത്തിൽ ആയിരുന്ന പൂച്ചെടികളുടെ ഒരു ജനുസ്സാണ് ക്ലീറോഡെൻഡ്രം , ഇപ്പോൾ ഇത് ലാമിയേസി കുടുംബത്തിൽ ആണുള്ളത്.
ഫൈലോജനറ്റിൿ വിശകലനത്തെത്തുടർന്ന് മോർഫോളജിക്കൽ - തന്മാത്രാപഠനത്തോടെ ഇതിനെ 1990 കളിൽ ലാമിയേസീയിലേക്കു മാറ്റുകയായിരുന്നു.
ക്ലീറോഡെൻഡ്രോമിലെ സ്പീഷിസുകളുടെ എണ്ണം 150 മുതൽ 450 വരെ വ്യത്യാസപ്പെട്ടിരിക്കുന്നു.
ഏകദേശം 30 ഇനം റോതിക്കയിലേക്ക് മാറ്റി ഏകദേശം മുപ്പതോളം എണ്ണം വോൾക്കാമേരിയയിലേക്കും ഒരെണ്ണം ഒവിയേഡയിലേക്കും മാറ്റി.
ക്ലീറോഡെൻഡ്രം ഇൻഫോർച്യൂണേറ്റമാണ് ഈ ജനുസ്സിലെ ടൈപ് സ്പീഷിസ്.
ശ്രീലങ്കയിലെയും ആൻഡമാൻ ദ്വീപുകളിലെയും തദ്ദേശീയസസ്യമാണിത്.
ലോകത്തിലെ ഉഷ്ണമേഖലാ ഊഷ്മള മിതശീതോഷ്ണ പ്രദേശങ്ങളിലെ തദ്ദേശീയമാണ് ഈ ജനുസ്സ് ഉള്ളത്, മിക്ക ഇനങ്ങളും ഉഷ്ണമേഖലാ ആഫ്രിക്കയിലും തെക്കേ ഏഷ്യയിലുമാണ് കാണപ്പെടുന്നത്, എന്നാൽ കുറച്ചെണ്ണം ഉഷ്ണമേഖലാ അമേരിക്കകളിലും വടക്കൻ ഓസ്‌ട്രേലിയയിലും, കുറച്ച് കിഴക്ക് മിതശീതോഷ്ണ മേഖലയിലേക്കും വ്യാപിച്ചിരിക്കുന്നു.
കുറ്റിച്ചെടികൾ , ലിയാനകൾ , ചെറിയ മരങ്ങൾ എന്നിവയാണ് ഇവ സാധാരണയായി 1–12 m (3 ft 3 in – 39 ft 4 in) ഉറുമ്പുകൾ വസിക്കുന്ന പൊള്ളയായ കാണ്ഡം ക്ലീറോഡെൻഡ്രം ഫിസ്റ്റുലോസത്തിനും ക്ലീറോഡെൻഡ്രം മൈർമെക്കോഫിലയ്ക്കും ഉണ്ട്.
ലോകത്തിന്റെ ചൂടുള്ള ഭാഗങ്ങളിൽ അലങ്കാരച്ചെടിയാണ് ക്ലീറോഡെൻഡ്രം ട്രൈക്കോടോമം.
സമൃദ്ധവും ആകർഷകവുമായ പൂക്കൾക്കായി മറ്റ് എട്ട് ഇനം ഉഷ്ണമേഖലാ പ്രദേശങ്ങളിലും വളർത്തുന്നു.
ഇനിപ്പറയുന്ന ഇനം യുകെയിൽ വളർത്തുന്നുണ്ട്: C. chinense C. splendens C. thomsoniae C. trichotomum
എൻഡോക്ലിറ്റ മലബാറിക്കസ് , എൻ‌ഡോക്ലിറ്റ സെറീഷ്യസ് എന്നിവയുൾപ്പെടെ ചില ലെപിഡോപ്റ്റെറ ഇനങ്ങളുടെ ലാർവകളാണ് ക്ലീ റോഡെൻഡ്രം ഇനങ്ങളെ ഭക്ഷ്യ സസ്യങ്ങളായി ഉപയോഗിക്കുന്നത് .
ചിത്രശലഭങ്ങളും ഹമ്മിംഗ്‌ബേർഡുകളും പലപ്പോഴും പൂവിടുന്ന ക്ലീറോഡെൻഡ്രമിലേക്ക് ആകർഷിക്കപ്പെടുന്നു.
വിവരണം സി. ക്വാഡ്രിലോക്യുലർ പുഷ്പത്തിന്റെ ക്ലോസപ്പ്
ഇനിപ്പറയുന്ന വിവരണം യുവാൻ എറ്റ് അലി (2010) എഴുതിയതിനെ അടിസ്ഥാനമാക്കിയുള്ളതാണ്, മാത്രമല്ല ക്ലീറോഡെൻഡ്രത്തിന്റെ മോണോഫൈലെറ്റിക് സർക്കംസ്ക്രിപ്ഷന് മാത്രമേ ഇത് ബാധകമാകൂ.
ചെറിയ മരങ്ങൾ , കുറ്റിച്ചെടികൾ , ലിയാനകൾ , സബർബേഷ്യസ് ബഹുവർഷികൾ എന്നിവയുടെ ഒരു ജനുസ്സാണ് ക്ലീ റോഡെൻഡ്രം .
ക്ലീറോഡെൻഡ്രമിനും അതിന്റെ ബന്ധുക്കൾക്കും സ്വയം പരാഗണത്തെ ഒഴിവാക്കുനുള്ള അസാധാരണമായ ഒരു പരാഗണസിൻഡ്രോം ഉണ്ട്.
പരമ്പരാഗത ഔഷധ ഉപയോഗം
ക്ലീറോഡെൻഡ്രം ഗ്ലാൻഡുലോസം പ്രമേഹം, അമിതവണ്ണം, രക്താതിമർദ്ദം എന്നിവയുടെ ലക്ഷണങ്ങളെ ലഘൂകരിക്കാൻ വടക്കുകിഴക്കൻ ഇന്ത്യയിലെ ആളുകൾ പരമ്പരാഗതമായി ഇല ജലീയ സത്തിൽ ഉപയോഗിക്കുന്നു.
നോർത്ത് ഈസ്റ്റ് ഇന്ത്യയിലെ ഗോത്രങ്ങൾ ഒരു വിഭവം/കറി ആയി ഉപയോഗിക്കുന്നുണ്ട്.
ചിത്രശാല പെരുകിലം ബ്ലീഡിങ്ങ് ഹാർട്ട് ക്ലീറോഡെൻഡ്രം കലാമിറ്റോസം ക്ലീറോഡെൻഡ്രം സ്പ്ലെണ്ഡൻസ് ക്ലീറോഡെൻഡ്രം വല്ലിച്ചി കൃഷ്ണകിരീടം ക്ലീറോഡെൻഡ്രം ഇൻസിസം അവലംബം പുറത്തേക്കുള്ള കണ്ണികൾ Media related to Clerodendrum at Wikimedia Commons Clerodendrum എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
ക്ലീവ് മോളർ ഇംഗ്ലീഷ് വിലാസം https://ml.wikipedia.org/wiki/Cleve_Moler
ക്ലീവ് ബാരി മോളർ (ജനനം ഓഗസ്റ്റ് 17, 1939) ഒരു അമേരിക്കൻ ഗണിതശാസ്ത്രജ്ഞനും സംഖ്യാ വിശകലനത്തിൽ വൈദഗ്ധ്യമുള്ള കമ്പ്യൂട്ടർ പ്രോഗ്രാമറുമാണ് .
1970-കളുടെ പകുതി മുതൽ അവസാനം വരെ, സംഖ്യാ കമ്പ്യൂട്ടിംഗിനായുള്ള ഫോർട്രാൻ ലൈബ്രറികളായ ലിൻപാക്(LINPACK), എയ്സ്പാക്(EISPACK) എന്നിവയുടെ രചയിതാക്കളിൽ ഒരാളായിരുന്നു അദ്ദേഹം.
ന്യൂ മെക്സിക്കോ യൂണിവേഴ്സിറ്റിയിലെ തൻ്റെ വിദ്യാർത്ഥികൾക്ക് ഫോർട്രാൻ എഴുതാതെ തന്നെ ഈ ലൈബ്രറികളിലേക്ക് എളുപ്പത്തിൽ പ്രവേശനം നൽകുന്നതിനായി അദ്ദേഹം മാറ്റ് ലാബ് എന്ന ഒരു സംഖ്യാ കമ്പ്യൂട്ടിംഗ് പാക്കേജ് സൃഷ്ടിച്ചു.
1984-ൽ, ഈ പ്രോഗ്രാമിനെ വാണിജ്യവൽക്കരിക്കാൻ ജാക്ക് ലിറ്റിലുമായി ചേർന്ന് അദ്ദേഹം മാത് വർക്ക്സ് സ്ഥാപിച്ചു.
1961-ൽ കാലിഫോർണിയ ഇൻസ്റ്റിറ്റ്യൂട്ട് ഓഫ് ടെക്നോളജിയിൽ നിന്ന് ബിരുദവും പിഎച്ച്ഡിയും നേടി.
1965-ൽ സ്റ്റാൻഫോർഡ് സർവകലാശാലയിൽ നിന്ന് ബിരുദവും പിഎച്ച്ഡിയും നേടിയത് ഗണിതശാസ്ത്രത്തിലായിരുന്നു.
1961 ലും 1962 ലും ജെറ്റ് പ്രൊപ്പൽഷൻ ലബോറട്ടറിയിൽ ചാൾസ് ലോസണിനായി അദ്ദേഹം ജോലി ചെയ്തു.
യൂണിവേഴ്സിറ്റി ഓഫ് മിഷിഗൺ, സ്റ്റാൻഫോർഡ് യൂണിവേഴ്സിറ്റി , ന്യൂ മെക്സിക്കോ യൂണിവേഴ്സിറ്റി എന്നിവിടങ്ങളിൽ ഏകദേശം 20 വർഷത്തോളം ഗണിതശാസ്ത്രത്തിലും കമ്പ്യൂട്ടർ സയൻസിലും പ്രൊഫസറായിരുന്നു.
1989-ൽ മാത് വർക്കിൽ മുഴുവൻ സമയ ജോലിയിൽ ചേരുന്നതിന് മുമ്പ് അദ്ദേഹം ഇൻ്റൽ ഹൈപ്പർക്യൂബിലും ആർഡൻ്റ് കമ്പ്യൂട്ടർ കോർപ്പറേഷനിലും ജോലി ചെയ്തു.
ഇൻ്റൽ ഹൈപ്പർക്യൂബിൽ ഉണ്ടായിരുന്ന കാലത്ത്, സ്വതന്ത്രമായ ജോലികളായി എളുപ്പത്തിൽ വിഭജിക്കാവുന്ന പ്രശ്‌നങ്ങളെ പരാമർശിച്ചുകൊണ്ട് "എംബ്രേസിംഗിലി പാരലൽ" എന്ന പദം അദ്ദേഹം ഉപയോഗിച്ചു.
സംഖ്യാ രീതികളെക്കുറിച്ചുള്ള നാല് പുസ്തകങ്ങളുടെ സഹ-രചയിതാവ് കൂടിയായ അദ്ദേഹം അസോസിയേഷൻ ഫോർ കമ്പ്യൂട്ടിംഗ് മെഷിനറി അംഗവുമാണ്.
സൊസൈറ്റി ഫോർ ഇൻഡസ്ട്രിയൽ ആൻഡ് അപ്ലൈഡ് മാത്തമാറ്റിക്സ് 2007-2008 കാലഘട്ടത്തിൽ പ്രസിഡൻ്റായിരുന്നു.
1997 ഫെബ്രുവരി 14-ന് നാഷണൽ അക്കാദമി ഓഫ് എഞ്ചിനീയറിംഗ് അംഗമായി അദ്ദേഹം തിരഞ്ഞെടുക്കപ്പെട്ടു, വ്യാപകമായി ഉപയോഗിക്കുന്ന ഗണിതശാസ്ത്ര സോഫ്റ്റ്‌വെയർ വികസിപ്പിച്ചതിന്റെ ആദരസൂചകമായിട്ടായിരുന്നു അത്.
സ്വീഡനിലെ ലിങ്കോപ്പിംഗ് സർവകലാശാലയിൽ നിന്ന് അദ്ദേഹത്തിന് ഓണററി ബിരുദം ലഭിച്ചു.
2001-ൽ യൂണിവേഴ്സിറ്റി ഓഫ് വാട്ടർലൂവിൽ നിന്ന് ഗണിതശാസ്ത്രത്തിൽ ഡോക്ടറേറ്റ് ബിരുദം നേടി.
2004 ഏപ്രിൽ 30-ന് ഡെൻമാർക്കിലെ ടെക്‌നിക്കൽ യൂണിവേഴ്‌സിറ്റിയിൽ ഹോണററി ഡോക്ടറായി (ഡോക്ടർ ടെക്‌നിസസ്, ഓണറിസ് കോസ) നിയമിതനായി.
2009-ൽ, മാറ്റ് ലാബിൻ്റെ കണ്ടുപിടുത്തം ഉൾപ്പെടെ, സംഖ്യാ വിശകലനത്തിനും സോഫ്റ്റ്‌വെയറിനുമുള്ള അദ്ദേഹത്തിൻ്റെ മികച്ച സംഭാവനകൾക്ക്, സൊസൈറ്റി ഫോർ ഇൻഡസ്ട്രിയൽ ആൻഡ് അപ്ലൈഡ് മാത്തമാറ്റിക്‌സ് അദ്ദേഹത്തെ സിയാം(SIAM) ഫെല്ലോയായി [6] അംഗീകരിച്ചു.
2012 ഏപ്രിലിൽ, ഐട്രിപ്പിൾഇ(IEEE) കമ്പ്യൂട്ടർ സൊസൈറ്റി ക്ലീവിന് 2012-ലെ കമ്പ്യൂട്ടർ പയനിയർ അവാർഡ് നൽകി.
2014 ഫെബ്രുവരിയിൽ, ഐട്രിപ്പിൾഇ, 2014 കോൺഫ്രൻസിൽ വെച്ച് ഐട്രിപ്പിൾഇ ജോൺ വോൺ ന്യൂമാൻ മെഡൽ നൽകി ക്ലീവിനെ ആദരിച്ചു.
2017 ഏപ്രിലിൽ കമ്പ്യൂട്ടർ ഹിസ്റ്ററി മ്യൂസിയത്തിൻ്റെ ഫെല്ലോ ആയി തിരഞ്ഞെടുക്കപ്പെട്ടു.
അവലംബം ↑ ↑ Cleve Moler Elected Next SIAM President Archived 2015-01-17 at the Wayback Machine .
, News of SIAM, December 16, 2005 ↑ Math whiz stamps profound imprint on computing world Archived 2009-02-05 at the Wayback Machine .
, New Mexico Business Weekly, January 30, 2009 ↑ SIAM Presidents http://www.siam.org/about/more/presidents.php Archived 2018-01-03 at the Wayback Machine .
↑ ↑ Recipients of the 2014 Medals and Awards Archived 2014-02-24 at the Wayback Machine .
, IEEE Computer Press Release, February 14, 2014 ↑ ↑
ക്ലീസോസ്റ്റൊമ
ക്ലീസോസ്റ്റൊമ 90 അംഗീകൃത സ്പീഷീസുകളുൾക്കൊള്ളുന്ന ഒരു ഓർക്കിഡ് ജനുസാണ്.
ഈ സ്പീഷീസുകൾ ഇന്ത്യൻ ഉപഭൂഖണ്ഡം , തെക്കു കിഴക്കനേഷ്യ , ചൈന , ന്യൂ ഗിനിയ , ശാന്തസമുദ്രത്തിലെ ചില ദ്വീപുകൾ എന്നിവിടങ്ങളിൽ വ്യാപിച്ചുകിടക്കുന്നു.
അവലംബങ്ങൾ പുറത്തേക്കുള്ള കണ്ണികൾ Media related to Cleisostoma at Wikimedia Commons Cleisostoma എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
ക്ലിയോപാട്രയുടെ നാട്ടിൽ
പ്രശസ്ത സഞ്ചാരസാഹിത്യകാരൻ എസ്.കെ. പൊറ്റെക്കാട്ടിന്റെ മനോഹരമായ ഒരു സഞ്ചാരസാഹിത്യകൃതിയാണ് ക്ലിയോപാട്രയുടെ നാട്ടിൽ .
ലോകം വാഴ്ത്തുന്ന മഹാറാണി ക്ലിയോപാട്രയുടെ നാടായ ഈജിപ്തിലൂടെ എസ്. കെ നടത്തിയ സഞ്ചാരങ്ങളാണ് ഈ പുസ്തകത്തിന്റെ ഇതിവൃത്തം.
അദ്ദേഹത്തിന്റെ "കെയ്‌റോ കത്തുകൾ " എന്ന കൃതിയുടെ തുടർച്ചയാണ് ഈ കൃതി.
പുസ്തകത്തിന്റെ ആമുഖത്തിൽ അദ്ദേഹം പറയുന്നത്, ഒട്ടേറെ പുസ്തകങ്ങൾ രചിച്ചിട്ടുണ്ടെങ്കിലും ഈ കൃതി രചിക്കുമ്പോൾ പ്രത്യേകമായ ഒരാവേശം തോന്നിയിട്ടുണ്ടെന്നാണ്.
കാരണം ക്ലിയോപാട്ര ആണെന്ന് കൂടി അദ്ദേഹം പറയുന്നുണ്ട്.
ഇതിവൃത്തം ഗിസയിലെ പിരമിഡ്
ഈ പുസ്തകത്തിൽ ആദ്യഭാഗത്തു ഈജിപ്തിലേക്കുള്ള യാത്രയാണ് പറയുന്നത്.
ഈ യാത്രയിൽ ഒരുപാട് മലയാളിസുഹൃത്തുക്കളെ പരിചയപ്പെടുന്നു.
തുടർന്നുള്ള യാത്രയിൽ ഈ സുഹൃത്തുക്കൾ അദ്ദേഹത്തിന് വഴികാട്ടിയാവുന്നു.
ആദ്യം അദ്ദേഹം ഗിസയിലെ പിരമിഡ്ഡുകളെക്കുറിച്ചാണ് പറയുന്നത്.
അതിന്റെ ദീർഘമായ ചരിത്രവും പ്രതിപാദിക്കുന്നു.
ഈജിപ്തിന്റെ തലസ്ഥാനമായ കെയ്‌റോ നഗരത്തെക്കുറിച്ചു പറയുന്നു.
"ജേതാവിന്റെ നഗരം" എന്നർത്ഥമുള്ള കെയ്‌റോവിലെ രാജവംശങ്ങളും ചെറിയ മൂലകളും നഗരം ഉത്ഭവിച്ചതിന്റെ ഐതിഹ്യവും വളരെ മനോഹരമായി വർണിച്ചിരിക്കുന്നു.
നൈലിന്റെ വരദാനമായ ഈജിപ്തിനെ നൂറ്റാണ്ടുകളോളം ഭരിച്ച രാജവംശങ്ങളെക്കുറിച്ചും പ്രതിപാദിക്കുന്നു.
ഈജിപ്തിനെകുറിച്ച് പറയുമ്പോൾ ഒഴിച്ചു കൂടാനാവാത്തതാണ് മമ്മികൾ.
ശവശരീരങ്ങൾ പ്രത്യേകരൂപത്തിലാക്കി പേടകങ്ങളിൽ നിക്ഷേപിക്കുന്നു.
അതിനുശേഷം ശവകുടീരങ്ങളുണ്ടാക്കി മരിച്ചവർ ഉപയോഗിച്ച വസ്തുക്കളും വെക്കുന്നു.
ഓരോരുത്തരുടെയും സാമ്പത്തികസ്ഥിതിയനുസരിച്ചു മോടിയിൽ വ്യത്യാസം വരുന്നുവെന്ന് അദ്ദേഹം പറയുന്നു.
മമ്മികൾ മാത്രമല്ല പിരമിഡുകളും ശവകുടീരങ്ങളും മറ്റു നിർമിതികളും ഈജിപ്ഷ്യൻ നാഗരികതയുടെ അവശിഷ്ടങ്ങളായി ഈജിപ്ഷ്യൻ മ്യൂസിയത്തിൽ  കുടികൊള്ളുന്നു.
ഈജിപ്ഷ്യൻ മ്യൂസിയത്തിൽ പുരാതന ഈജിപ്ത്തുകാർ ഉപയോഗിച്ചിരുന്ന ആഭരണങ്ങളും പാത്രങ്ങളും ശിലകളും ദൈവങ്ങളുടെ പ്രതിമകളും ശവക്കല്ലറകളും കൊത്തുപണികളും പുരാതന ലിഖിതങ്ങളും പ്രദർശിപ്പിച്ചിരിക്കുന്നു.
രചയിതാവിന്റെ വർണന വായിക്കുമ്പോൾ ഒരിക്കലെങ്കിലും ഇവിടം സന്ദർശിക്കുവാൻ തോന്നും.
ഈജിപ്തിലെ നാട്ടുകാരുടെ ജീവിതരീതികൾ ലളിതമായി വർണിച്ചിരിക്കുന്നു.
കൃതി രചിക്കുമ്പോൾ അവിടം ഭരിച്ചിരുന്ന ഫാറൂഖ് രാജാവിനെക്കുറിച്ചും അദ്ദേഹം പ്രതിപാദിക്കുന്നു.
പുരാതന ഈജിപ്തിലെ വിശ്വാസസമ്പ്രദായങ്ങൾ, അവർ ഓരോ ദൈവങ്ങളെയും ജീവജാലങ്ങളുമായി ബന്ധപ്പെടുത്തിയാണ് ആരാധിച്ചിരുന്നത്.
ഈജിപ്തിലെ പ്രസിദ്ധ സർവകലാശാല എൽ -അസ്ഹറിനെക്കുറിച്ചും അവിടുത്തെ പ്രധാന പള്ളിയെക്കുറിച്ചും അദ്ദേഹം പ്രതിപാദിക്കുന്നു.
കെയ്‌റോവിലെ പ്രധാന പത്രങ്ങളെക്കുറിച്ചും അറബ് സാഹിത്യകാരന്മാരുടെ വിരുന്നിനെക്കുറിച്ചും പുസ്തകത്തിൽ പറയുന്നു.
ഈജിപ്തിലെ പ്രധാന രാജാവ് ടൂട്ടൺ ഖാമോണിന്റെ ശവക്കല്ലറയെക്കുറിച്ചു ദീർഘമായി അദ്ദേഹം വിവരിക്കുന്നുണ്ട്.9- ആം വയസ്സിൽ രാജാവായി 18-ആം വയസ്സിൽ അന്തരിച്ച വ്യക്തിയാണ് ഇദ്ദേഹം.
കുടുംബചരിത്രത്തെക്കുറിച്ചു പരാമർശമുണ്ടെങ്കിലും കൂടുതൽ വിവരങ്ങൾ ലഭ്യമല്ല.
എന്നാൽ അദ്ദേഹത്തിന്റെ ശവക്കല്ലറയിൽനിന്ന് 3000-ത്തോളം വിലപിടിപ്പുള്ള വസ്തുക്കൾ ലഭിച്ചിട്ടുണ്ട്.
ഈ ശവക്കല്ലറ അനാവരണം ചെയ്യുന്നതിൽ ഹോവാർഡ് കാർട്ടർ എന്ന പുരാവസ്തുഗവേഷകൻ മുഖ്യപങ്കുവഹിച്ചിട്ടുണ്ട്.
ഈ പര്യവേക്ഷണത്തിന്റെ മുഴുവൻ ഘട്ടങ്ങളും വിശദമായി വിവരിച്ചിരിക്കുന്നു.
ഈജിപ്ഷ്യൻ നാഗരികതയിലെ സുപ്രധാന നാഴികക്കല്ലാണ് ടൂട്ടൺ ഖാമോൺ ശവ കുടീരം.
ലോകത്തിലെ ഏറ്റവും നീളം കൂടിയ നദിയായ നൈലിനെക്കുറിച്ചും എസ്. കെ. പറയുന്നുണ്ട്.
ഈജിപ്തിന്റെ മുഖമുദ്രയായ പെരിയ പിരമിഡിനെക്കുറിച്ചും (Great Pyramid of Giza) പ്രതിപാദിക്കുന്നു.
ഈ വിവരണങ്ങളുക്കുശേഷം കെയ്‌റോ നഗരത്തിനോട് വിട പറയുന്ന അദ്ദേഹം ക്ലിയോപാട്രയുടെ നാടായ അലക്സാന്ദ്രിയയിലേക്കുള്ള യാത്രയാണ് അവസാനഭാഗത്തു പരാമർശിക്കുന്നത്.
അവിടുത്തെ പ്രധാന ആകർഷണങ്ങളാണ് പുരാതന റോമാചക്രവർത്തിമാരുടെയും രാജവംശങ്ങളുടെയും മൃതദേഹങ്ങൾ അടക്കം ചെയ്ത അറകളുടെ പരമ്പരകളായ കാറ്റാംകൂബ്സ്, പോംപി ചക്രവർത്തിയുടെ അരമനയുടെ അവശിഷ്ടങ്ങൾ ചിതറിക്കിടക്കുന്ന സ്ഥലത്തെ കൂറ്റൻ ശിലാസ്തംഭമായ പോംപിസ്തംഭം എന്നിവ.
പഴയകാലത്തെ ഗ്രന്ഥശാലയും പുരാതനകാലത്തെ ലോകാദ്‌ഭുതമായ അലക്സാന്ദ്രിയയിലെ ദീപസ്തംഭവും അവസാനഭാഗത്തെ പ്രതിപാദ്യവിഷയമാവുന്നു.
ഈജിപ്തിലെ അവസാന രാജവംശമായ ടോളെമി രാജവംശത്തിലെ അവസാന ഭരണാധികാരിയും വംശത്തിന്റെ കീർത്തി എന്നർത്ഥം വരുന്ന പേരിനുടമയും ആയ ക്ലിയോപാട്രയുടെ ചരിത്രം അവതരിപ്പിച്ചു കൊണ്ടാണ് നോവൽ അവസാനിക്കുന്നത്.
ക്ലിറ്റോറിഡെക്ടമി
ക്ലിറ്റൊറിഡെക്റ്റമി എന്നത് ശസ്ത്രക്രിയയിലൂടെ കൃസരി അഥവ ക്ലിറ്റോറിസിന്റെ നീട്ടം കുറക്കുകയോ ഭാഗികമായി നീക്കം ചെയ്യുകയോ ചെയ്യുന്നതിന്റെ വിളിക്കുന്ന പേരാണ്.
ഇംഗ്ലീഷ്: Clitoridectomy or clitorectomy.
അർബുദം ബാധിക്കുകയോ മറ്റൊ ഉണ്ടാവുമ്പോൾ ചെയ്യുന്ന ഒരു ചികിത്സ എന്ന രീതിയിലും സ്ത്രീകളിലെ ലൈംഗികഛേദത്തിന്റെ ഭാഗമായും ഇത് നടത്തിവരുന്നു.
ഗ്രീക്ക് ഭാഷയിൽ ക്ലിറ്റോറിസ് എന്നാൽ കൃസരി.
എക്റ്റമി എന്നാൽ മുറിച്ച് മാറ്റുക എന്നാണ്.
ചികിത്സ അർബുദം
കൃസരിയിൽ അർബുദം ബാധിക്കുകയോ കോശമരണം സംഭവിക്കുകയോ ചെയ്യുന്ന ചില സന്ദർഭങ്ങളിൽ യോനീഗളത്തോടൊപ്പമോ അല്ലതെയോ കിറ്റോഡിഡെക്റ്റമി ചെയ്യാറുണ്ട്.
ഇതോടൊപ്പം റേഡിയേഷൻ ചികിത്സയും വേണ്ടിവരാറുണ്ട്.
വളരെ അപൂർവ്വമായി അപകടങ്ങൾ നിമിത്തവും ക്ലിറ്റോറിഡെക്റ്റമി ചെയ്യറുണ്ട്.
അമിത വളർച്ചയും മറ്റു കാരണങ്ങളും
പെൺ നവജാത ശിശുക്കളിൽ 46 എക്സ് എക്സ് ജീനോടൈപ്പ് ഉള്ളതും എന്നാൽ ലൈംഗികാവയവം അഡ്രീനൽ ഹൈപ്പെർപ്ലാസിയ ബാധിച്ചതുമായ ഘട്ടങ്ങളിൽ യോനിയുടെ ഭാഗികമായ നീക്കം ചെയ്യലിനോടൊപ്പം ക്ലിടോറിഡെക്റ്റമി ചെയ്തു വരാറുണ്ട്.
കൃസരി ആവശ്യത്തിലധികം വളരുന്നത് ഗർഭാവസ്ഥയിലെ ഹോർമോൺ അസന്തുലനം മൂലമാണ്.
മൈക്രോഫാലസ് എന്ന അവസ്ഥയ്ക്കും ചികിത്സയായി ക്ലിറ്റോറിഡെക്റ്റമി ചെയ്തു വരുന്നു.
മേയർ-റോക്കിടാൻസ്കി-കുസ്റ്റെർ ഡിസോർഡർ (Mayer-Rokitansky-Kuster disorder) ബാധിച്ചവരിലും കൃസരി അമിത വളർച്ചപ്രാപിക്കാറുണ്ട്.
ഇത്തരം സന്ദർഭങ്ങളിലും ക്ലിറ്റോറിഡെക്റ്റമി ശസ്ത്രക്രിയ ചെയ്യേണ്ടി വന്നേക്കാം.
കുട്ടികളിൽ ഈ ശസ്ത്രക്രിയ ചെയ്യുന്നത് മനുഷ്യാവകാശ ധ്വംസനമായി കണക്കാക്കി വരുന്നു.
റഫറൻസുകൾ ↑ ↑ ↑ ↑ ↑ ↑ ↑ {{ cite book }} :  CS1 maint: postscript ( link ) ↑ {{ cite report }} : Cite has empty unknown parameter: | authors= ( help )
ക്ലിൻറ് (സിനിമ)
ക്ലിൻറ് , 2017 ൽ പുറത്തിറങ്ങിയ എഡ്മണ്ട് തോമസ് ക്ലിന്റ് എന്ന ബാല കലാപ്രതിഭയുടെ ജീവിതത്തെ വരച്ചുകാട്ടുന്ന ജീവചരിത്രപരമായ മലയാള സിനിമയാണ്.
ഏഴ് വർഷത്തെ കുറഞ്ഞ ജീവിതകാലത്തിനിടെ ക്ലിന്റ് ഏകദേശം 25,000 ചിത്രങ്ങൾ വരച്ച് തന്റെ പ്രതിഭ വെളിവാക്കിയിരുന്നു.
ചിത്രം സംവിധാനം ചെയ്തിരിക്കുന്നത് ഹരികുമാറാണ് .
മാസ്റ്റർ അലോക്, റിമ കല്ലിങ്കൽ , ഉണ്ണി മുകുന്ദ ൻ, ജോയ് മാത്യു , കെ. പി. എ. സി. ലളിത എന്നിവർ ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചു.
ശബ്ദലേഖനം
ഇളയരാജ സംഗീതം നിർവ്വഹിച്ച ചിത്രത്തിൻറെ ഓഡിയോ 2017 ജൂലൈ 21 നു പുറത്തുവന്നിരുന്നു.